Piet Magriet: Die slimkoppe sê wanneer jy met krampe gepla is in die nag, dan moet jy 'n aartappelmoer in jou bed sit. Jy kan dit maar probeer, maar ek slaap al 42 jaar langs dieselfde ou moer en ek kry nog steeds krampe.
Skud die kop van links na regs en van regs na links wanneer jy ookal 'n tweede porsie van enige ryk, nie verslankende voedsel aangebied word! Dit werk uitstekend.
Moenie kos in jou mond sit waarvan jy nie hou nie, ook nie dit wat oorbly nie, want as jy jou verbeel jy is die asblik, gaan jy soos een lyk!
Konsentreer op die voedsel wat jy eet. Geniet elke happie en kou dit stadig. Wanneer jy met iets anders besig is, neem dit jou aandag van die etery af en jy bly honger.
Moenie uit die potte en bakke eet nie. Jy kan nie sien hoeveel kos jy inneem nie en eet net agter die lekker aan. Skep jou porsie sorgvuldig in en hou daarby.
Nog 'n paar niese later en toe moes ek eers gou by die forum-spreekkamer inloer. Lagpilletjies het nog altyd die ding gedoen vir my. Drukkie vir elkeen wat hier aangedoen het, of verby kom hoor!